CELEX: 62011CN0453
Language: hu
Date: 2011-09-02 00:00:00
Title: C-453/11. sz. ügy: A Törvényszék (harmadik tanács) T-235/10. sz., Timehouse GmbH kontra Belső Piaci Harmonizációs Hivatal (védjegyek és formatervezési minták) (OHIM) ügyben 2011. július 6-án hozott ítélete ellen Timehouse GmbH által 2011. szeptember 2-án benyújtott fellebbezés

19.11.2011   
            
            
               HU
            
            
               Az Európai Unió Hivatalos Lapja
            
            
               C 340/10
            
         A Törvényszék (harmadik tanács) T-235/10. sz., Timehouse GmbH kontra Belső Piaci Harmonizációs Hivatal (védjegyek és formatervezési minták) (OHIM) ügyben 2011. július 6-án hozott ítélete ellen Timehouse GmbH által 2011. szeptember 2-án benyújtott fellebbezés
   (C-453/11. sz. ügy)
   2011/C 340/16
   Az eljárás nyelve: német
   
      Felek
   
   
      Fellebbező: Timehouse GmbH (képviselő: V. Knies ügyvéd)
   
      A másik fél az eljárásban: Belső Piaci Harmonizációs Hivatal (védjegyek és formatervezési minták) (OHIM)
   
      A fellebbező kérelmei
   
   A fellebbező azt kéri, hogy a Bíróság
   
               —
            
            
               egészében helyezze hatályon kívül az Európai Unió Törvényszékének a T-235/10. sz. ügyben 2011. július 6-án hozott ítéletét, valamint az első fellebbezési tanácsnak az R 0942/2009-1. sz. ügyben 2010. március 11-én hozott határozatát, és az ellenérdekű felet kötelezze a költségek viselésére;
            
         
               —
            
            
               másodlagosan egészében helyezze hatályon kívül az Európai Unió Törvényszékének a T-235/10. sz. ügyben 2011. július 6-án hozott ítéletét, és az ügyet az Európai Unió Bírósága álláspontjának figyelembevételével történő újbóli tárgyalás és döntéshozatal céljából utalja vissza a Törvényszék elé, valamint az ellenérdekű felet kötelezze a fellebbezés költségeinek viselésére.
            
         
      Jogalapok és fontosabb érvek
   
   Az Európai Unió Törvényszéke nem megfelelően alkalmazta a megkülönböztető képesség megítélése tekintetében irányadó, a 207/2009/EK rendelet (1) 7. cikke (1) bekezdésének b) pontja szerinti, az „ékszerek; órák és más időmérő eszközök” áruk tekintetében lajstromozandó, 7 378 888. számú, szóban forgó megjelölés összbenyomására vonatkozó kritériumot, mivel határozata indokolása végett kizárólag a megjelölés egyes alkotóelemeinek hiányzó megkülönböztető képességét vizsgálta. A megtámadott határozat azáltal, hogy a megjelölés egyes alkotóelemeinek (vélelmezett) hiányzó megkülönböztető képességéből az egészében tekintett, bejelentett megjelölés hiányzó megkülönböztető képességére következtetett, arra az elfogadhatatlan feltételezésre/végkövetkeztetésre jutott, hogy az a megjelölés, amelynek az egyes alkotóelemei nem rendelkeznek megkülönböztető képességgel, az alkotóelemek összességére tekintettel sem rendelkezik azzal. Mivel a megjelölés mindazonáltal rendelkezik megkülönböztető képességgel, már a fellebbezési tanácsnak az Európai Unió Törvényszéke által hatályában fenntartott határozata is téves volt.
   
      (1)  A közösségi védjegyről szóló, 2009. február 26-i 207/2009/EK tanácsi rendelet (HL L 78., 1. o.).